ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ভারতে করোনায় মৃত্যু হার কমে ১.৫ শতাংশের নীচে; ২৩টি রাজ্য/কেন্দ্রশাসিত অঞ্চলে মৃত্যু হার জাতীয় গড়ের তুলনায় কম
নয়াদিল্লি, ৩১ অক্টোবর, ২০২০
বিশ্বব্যাপী করোনা মহামারীর বিরুদ্ধে সমবেত লড়াইয়ে ভারত আরও একটি উল্লেখযোগ্য সাফল্য অর্জন করেছে। দেশে করোনাজনিত কারণে মৃত্যু হার ১.৫ শতাংশের নীচে নেমে এসেছে। ধারাবাহিকভাবে হ্রাস পাওয়ার ফলে এই মৃত্যু হার আজ ১.৪৯ শতাংশে পৌঁছেছে। একইভাবে, প্রতি ১০ লক্ষ জনসংখ্যায় ভারতে মৃত্যুর সংখ্যা কেবল ৮৮।
করোনা সংক্রমণ ও প্রতিরোধে কেন্দ্রীয় সরকার পরিচালিত টেস্ট, ট্রেস, ট্র্যাক এবং ট্রিট কৌশল গ্রহণের ফলে চিকিৎসা পরিষেবায় আদর্শ মান বজায় রাখা সম্ভব হয়েছে। একই সঙ্গে, সুস্থতার হার বাড়ছে। রাজ্য ও কেন্দ্রশাসিত অঞ্চলগুলির পক্ষ থেকে এই রণকৌশল কার্যকরভাবে রূপায়ণের ফলে আক্রান্তদের আগাম চিহ্নিতকরণ, তাঁদের আইসোলেশনে পাঠানো এবং সময় মতো চিকিৎসা পরিষেবা দেওয়া সম্ভব হয়েছে। এর ফলে, ভারতে করোনায় মৃত্যু হার কম রাখা সম্ভব হয়েছে এবং তা নিয়ন্ত্রণেও রয়েছে।
কোভিড সংক্রমণ প্রতিরোধ ও মোকাবিলা তথা উপযুক্ত রণকৌশলের অঙ্গ হিসাবে একটি অভিন্ন উদ্যোগ হ’ল আইসিইউ – এর দায়িত্বে থাকা চিকিৎসকদের দক্ষতা বৃদ্ধি। এই লক্ষ্যে নতুন দিল্লির এইমস্ প্রতিষ্ঠানের পক্ষ থেকে সপ্তাহে দু’দিন মঙ্গলবার ও শুক্রবার ই-আইসিইউ কর্মসূচি গ্রহণ করা হয়েছে। এই কর্মসূচির মাধ্যমে রাজ্যস্তরীয় হাসপাতালগুলিতে আইসিইউ – এর দায়িত্বে থাকা চিকিৎসকদের সঙ্গে এইমস্ – এর বিশেষজ্ঞ চিকিৎসকরা অভিজ্ঞতা বিনিময় করছেন এবং রোগীদের উপযুক্ত পরিষেবা দিতে সঠিক পদ্ধতি সম্পর্কে অবগত করছেন। গত ৮ই জুলাই থেকে এই কর্মসূচিটি রূপায়িত হচ্ছে।
করোনা সংক্রমণ মোকাবিলা ও প্রতিরোধে গৃহীত বিভিন্ন রণকৌশলের ফলে ২৩টি রাজ্য ও কেন্দ্রশাসিত অঞ্চলে মৃত্যু হার জাতীয় গড়ের তুলনায় কম। কেবল ৫টি রাজ্য থেকেই রেকর্ড ৬৫ শতাংশ করোনা রোগীর মৃত্যু হয়েছে। সর্বাধিক ৩৬ শতাংশেরও বেশি করোনায় মৃত্যু হয়েছে মহারাষ্ট্রে। ১০টি রাজ্য ও কেন্দ্রশাসিত অঞ্চল থেকে ৮৫ শতাংশ রোগীর করোনায় মৃত্যু হয়েছে। এদিকে ৬টি রাজ্য/কেন্দ্রশাসিত অঞ্চলে করোনায় মৃত্যুর সংখ্যা ১০০-রও কম। অন্যদিকে, ৮টি রাজ্য/কেন্দ্রশাসিত অঞ্চলে করোনাজনিত কারণে মৃত্যুর সংখ্যা ১ হাজারেরও নীচে। ১৬টি রাজ্য ও কেন্দ্রশাসিত অঞ্চলে মৃত্যুর সংখ্যা ১০ হাজারেরও কম।
দেশে গত ২৪ ঘন্টায় ৫৯ হাজার ৪৫৪ জন আরোগ্য লাভ করেছেন এবং আক্রান্তের সংখ্যা ৪৮ হাজার ২৬৮। দেশে করোনা থেকে আরোগ্য লাভের সংখ্যা আরও বেড়ে হয়েছে ৭৪ লক্ষ ৩২ হাজার ৮২৯। দৈনিক-ভিত্তিতে সর্বাধিক সংখ্যায় আরোগ্য লাভের প্রবণতা অব্যাহত থাকায় জাতীয় স্তরে সুস্থতার হার বেড়ে হয়েছে ৯১.৩৪ শতাংশ।
ভারতে সুস্পষ্টভাবে করোনায় আক্রান্তের সংখ্যা লাগাতার হ্রাস পাচ্ছে। বর্তমানে দেশে মোট আক্রান্তের তুলনায় কেবল ৭..১৬ শতাংশই সুস্পষ্টভাবে করোনায় আক্রান্ত। আক্রান্তের সংখ্যা ৫ লক্ষ ৮২ হাজার ৬৪৯। সুস্পষ্টভাবে করোনায় আক্রান্তের সংখ্যা পরপর দু’দিন ৬ লক্ষেরও নীচে রয়েছে।
সদ্য আরোগ্য লাভকারীদের ৭৯ শতাংশই ১০টি রাজ্য/কেন্দ্রশাসিত অঞ্চল থেকে। কর্ণাটক ও মহারাষ্ট্র থেকে দৈনিক-ভিত্তিতে সর্বাধিক ৮ হাজারেরও বেশি করোনা রোগী আরোগ্য লাভ করেছেন। কেরল থেকে সুস্থ হয়েছেন ৭ হাজারেরও বেশি।
দেশে গত ২৪ ঘন্টায় নতুন করে করোনায় আক্রান্ত হয়েছেন ৪৮ হাজার ২৬৮ জন। এর মধ্যে ৭৮ শতাংশই আক্রান্ত হয়েছেন ১০টি রাজ্য ও কেন্দ্রশাসিত অঞ্চল থেকে। কেরল ও মহারাষ্ট্র থেকে সর্বাধিক ৬ হাজার জনেরও বেশি করোনায় আক্রান্ত হয়েছেন। দিল্লি থেকে করোনায় আক্রান্তের সংখ্যা ৫ হাজারেরও বেশি।
দেশে গত ২৪ ঘন্টায় করোনাজনিত কারণে ৫৫১ জনের মৃত্যু হয়েছে। এর মধ্যে প্রায় ৮৩ শতাংশই মারা গেছেন ১০টি রাজ্য ও কেন্দ্রশাসিত অঞ্চল থেকে। কেবল মহারাষ্ট্র থেকেই ১২৭ জনের মৃত্যুর খবর মিলেছে।
CG/BD/SB
(
নির্বাচনকমিশন
ভারতের নির্বাচন কমিশন ৫-৬ এপ্রিল দুদিন ব্যাপী আন্তর্জাতিক ভার্চুয়াল নির্বাচন পরিদর্শন কর্মসূচি  ২০২১-এর আয়োজন করেছে
নতুন দিল্লি, ০৫ এপ্রিল, ২০২১
ভারতের নির্বাচন কমিশন অসম, কেরালা, পুদুচেরি, তামিলনাড়ু এবং পশ্চিমবঙ্গে চলতি বিধানসভা নির্বাচনের সময় ২৬টি দেশ এবং তিনটি আন্তর্জাতিক সংস্থার নির্বাচন পরিচালন পর্ষদ/সংস্থার প্রতিনিধিদের নিয়ে আজ আন্তর্জাতিক ভার্চুয়াল নির্বাচন পরিদর্শন কর্মসূচি  ২০২১-এর আয়োজন করেছে।
অনুষ্ঠানের সূচনায় মুখ্য নির্বাচন কমিশনার শ্রী সুনীল অরোরা জানান, কোভিড-১৯ পরিস্থিতি বিশ্বজুড়ে সমস্ত নির্বাচন সূচিতে অভূতপূর্ব ব্যাঘাত ঘটিয়েছে এবং নির্বাচন পরিচালনার ক্ষেত্রে একাধিক সমস্যা সৃষ্টি করেছে। এই কর্মসূচি নির্বাচন পরিচালন পর্ষদকে একত্রিত করে একে অপরের সেরা অভ্যাস সম্পর্কে শেখা এবং তথ্য ভাগ করে নেওয়ার সুযোগ করে দিয়েছে। শ্রী অরোরা জানান, এই কঠিন সময়ে বিহার বিধানসভা নির্বাচন থেকে নির্বাচন কমিশন অভিজ্ঞতা সঞ্চয় করেছে এবং সেই অভিজ্ঞতা চলতি বিধানসভা নির্বাচনে কাজে লাগিয়েছে। তিনি বলেন, এই মহামারির মধ্যেও নির্বাচন কমিশনের লক্ষ্য হল অবাধ, সুষ্ঠু, স্বচ্ছ, শান্তিপূর্ণ ও নিরাপদ নির্বাচন সম্পন্ন করা।
আইভিইপি ২০২১-এর পাশাপাশি এদিন মুখ্য নির্বাচন কমিশনার নির্বাচনের 'এ-ডাব্লুইবি' জার্নালের প্রথম সংখ্যা প্রকাশ করেন। শ্রী অরোরা জানান, এই শিক্ষা সংক্রান্ত জার্নালটি নির্বাচনী ক্ষেত্রে বুদ্ধিজীবী এবং নির্বাচনী চর্চার সঙ্গে যুক্ত ব্যক্তিদের মধ্যে তথ্য পূরণে সাহায্য করবে। তিনি আরও বলেন, বিশেষজ্ঞ, গবেষকদের কথা মাথায় রেখে এই জার্নালটি তৈরি করা হয়েছে। এই জার্নালটি তৈরি করার ক্ষেত্রে 'এ-ডাব্লুইবি'-এর সেক্রেটরি জেনারেল মিঃ জংহুন চো এবং তাঁর সহ কর্মীদের কাছ থেকে প্রাপ্ত সহায়তার জন্য উচ্ছ্বসিত প্রশংসাও ব্যক্ত করেন তিনি।
নির্বাচন কমিশনার শ্রী রাজীব কুমার অসম, কেরালা, তামিলনাড়ু, পশ্চিমবঙ্গ এবং কেন্দ্রশাসিত অঞ্চল পুদুচেরিতে চলতি বিধানসভা নির্বাচনের বিষয়ে সংক্ষিপ্ত বিবরণ দেন। এই রাজ্য/কেন্দ্রশাসিত অঞ্চলে ৮২৪টিরও বেশি বিধানসভা আসনে ১৮৭.২ মিলিয়ন ভোটদাতা যুক্ত রয়েছেন বলেও উল্লেখ করেন তিনি। তিনি আরও জানান, নির্বাচন কমিশন ভোটদান প্রক্রিয়ায় নাগরিকদের অংশগ্রহণ এবং স্বচ্ছ্বতা বজায় রাখতে তথ্য ও যোগাযোগ প্রযুক্তির ব্যবহার বৃদ্ধির ওপর জোর দিয়েছে।
ভারতের নির্বাচন কমিশনের সেক্রেটরি জেনারেল শ্রী উমেশ সিনহা আন্তর্জাতিক ভার্চুয়াল নির্বাচন পরিদর্শন কর্মসূচি ২০২১-এর বিষয়ে সংক্ষিপ্ত বক্তব্য রাখেন। তিনি বলেন, ভারতের নির্বাচন কমিশন বিশ্বব্যাপী নির্বাচন পরিচালন পর্ষদের সঙ্গে সহযোগিতা বৃদ্ধিতে তৎপর রয়েছে। আইভিইপি ২০২১-এর ২৬টি দেশ থেকে ১০৬ জনেরও বেশি প্রতিনিধি অংশ নিয়েছেন বলেও উল্লেখ করেন তিনি।
অসম, তামিলনাড়ু, পশ্চিমবঙ্গ, কেরালা এবং কেন্দ্রশাসিত অঞ্চল পুদুচেরিতে চলতি বিধানসভা নির্বাচন প্রক্রিয়া ও 'এ-ডাব্লুইবি' জার্নালের বিষয়ে একটি স্বল্প দৈর্ঘ্যের তথ্য চিত্র প্রতিনিধিদের সামনে উপস্থিত করা হয়। এদিনের অনুষ্ঠানে বাংলাদেশ, ভুটান, আফগানিস্তান সহ ২৬টি দেশ থেকে ১০৬ জনেরও বেশি প্রতিনিধি যোগ দিয়েছেন। আইভিইপি ২০২১-এ অংশ গ্রহণকারীদের ভারতীয় নির্বাচন প্রক্রিয়া সম্পর্কে বিস্তারিত বিবরণ তুলে ধরা হয়। ভোটদাতাদের সুবিধার্থে নির্বাচন কমিশনের গৃহিত পদক্ষেপ, নতুন নতুন উদ্যোগ ইত্যাদি বিষয় অংশগ্রহণকারীদের সামনে উপস্থিত করা হয়। আগামীকাল  প্রতিনিধিদের নির্বাচন সংক্রান্ত প্রক্রিয়া, ভোটগ্রহণ কেন্দ্র, বিশেষভাবে সক্ষম ব্যক্তি ও বর্ষীয়ান নাগরিকদের জন্য সুবিধা সমূহ সহ বেশ কিছু বুথে কিভাবে নির্বাচন পরিচালনা করা হচ্ছে সে বিষয় ভার্চুয়াল মাধ্যমে দেখানো হবে।
CG/SS/SKD
(Visitor Counter : 174
স্বাস্থ্যওপরিবারকল্যাণমন্ত্রক
পিএম কেয়ারস তহবিলের আওতায় ভেন্টিলেটর সরবরাহ সংক্রান্ত সর্বশেষ তথ্য
নতুন দিল্লি, ১৩ মে, ২০২১
কোভিড রোগীদের হাসপাতালগুলিতে যথাযথ পরিষেবা পৌঁছে দিতে রাজ্য ও কেন্দ্রশাসিত অঞ্চলগুলির উদ্যোগে কেন্দ্রীয় সরকার সাহায্য করছে। হাসপাতালের বর্তমান পরিকাঠামোর মানোন্নয়নে কেন্দ্রীয় সরকার গত বছরের এপ্রিল মাস থেকেই ভেন্টিলেটর সহ অন্যান্য অত্যাবশ্যক চিকিৎসা সামগ্রী সংগ্রহ করে সেগুলি রাজ্য/কেন্দ্রশাসিত অঞ্চল, কেন্দ্রীয় হাসপাতাল ও অন্যান্য চিকিৎসা প্রতিষ্ঠানে সরবরাহ করছে।
এদিকে, এক শ্রেণীর সংবাদমাধ্যমে খবর প্রকাশিত হয়েছে যে, পিএম কেয়ারস তলবিলের আওতায় পাঞ্জাবে ফরিদকোটের জিজিএস মেডিকেল কলেজ ও হাসপাতালে যে সমস্ত ভেন্টিলেটর সরবরাহ করা হয়েছিল সেগুলি কারিগরি সমস্যার দরুণ অব্যবহৃত অবস্থায় পড়ে রয়েছে। এমনকি, ভেন্টিলেটরগুলিতে কারিগরি সমস্যা দূর করার জন্য উৎপাদক সংস্থার পক্ষ থেকেও কোনরকম সহায়তা মেলেনি। প্রকাশিত এই খবরের প্রেক্ষিতে সরকারের পক্ষ থেকে জানানো হয়েছে, এই খবর সম্পূর্ণ ভিত্তিহীন এবং পুরো তথ্য না জেনে প্রকাশ করা হয়েছে।
উল্লেখ করা যেতে পারে, গতবছর মহামারী শুরুর সময় দেশে সরকারি হাসপাতালগুলিতে ভেন্টিলেটরের সংখ্যা ছিল সীমিত। এমনকি দেশে ভেন্টিলেটর উৎপাদক সংস্থাও ছিল হাতেগোণা কয়েকটি। অতিরিক্ত ভেন্টিলেটরের চাহিদা মেটাতে তা বিদেশ থেকে আমদানি করতে হয়েছে। এই প্রেক্ষিতে স্থানীয় চাহিদা মেটাতে দেশীয় উৎপাদকদের মেক ইন ইন্ডিয়া কর্মসূচির আওতায় আরও অধিক পরিমাণে বিভিন্ন ধরণের চিকিৎসা সরঞ্জাম উৎপাদনে উৎসাহিত করা হয়। সেই সময় এমন কিছু সংস্থা ছিল যারা প্রথমবার ভেন্টিলেটর উৎপাদনের উদ্যোগ নেয়। উৎপাদক সংস্থাগুলির কাছ থেকে পাওয়া ভেন্টিলেটরগুলির কাজকর্ম পুঙ্খানুপুঙ্খ ভাবে খতিয়ে দেখা হয়। কারিগরি সক্ষমতা যাচাই করা হয় এবং চিকিৎসা ক্ষেত্রে কাজে লাগানোর দিকগুলি খতিয়ে দেখা হয়। সংশ্লিষ্ট ক্ষেত্রের বিশেষজ্ঞরা যাবতীয় বিষয় ভালভাবে দেখার পর এধরণের ভেন্টিলেটর সংগ্রহের অনুমতি দেয়।
এদিকে, কয়েকটি রাজ্যে এধরণের ভেন্টিলেটর সরবরাহ করা হয়। কিন্তু সেগুলি কাজে না লাগিয়ে হাসপাতালে পড়ে রয়েছে বলে জানা যায়। এই প্রেক্ষিতে কেন্দ্রীয় স্বাস্থ্য সচিব ৭টি রাজ্যকে গত ১১ এপ্রিল চিঠি দিয়ে জানায়, তাদের কাছে ৫০টিরও বেশি ভেন্টিলেটর অব্যবহৃত অবস্থায় গত ৪-৫ মাস ধরে পড়ে রয়েছে। এই ভেন্টিলেটরগুলি দ্রুত কাজে লাগানোর অনুরোধ জানানো হয় ওই চিঠিতে।
সম্প্রতি কয়েকটি সংবাদমাধ্যমে খবর প্রকাশিত হয়েছে যে, এজিভিএ সংস্থার উৎপাদিত ৮০টির মধ্যে ৭১টি ভেন্টিলেটর ফরিদকোটে জিজিএস মেডিকেল কলেজ ও হাসপাতালে কারিগরি ত্রুটির দরুণ পড়ে রয়েছে। এই প্রেক্ষিতে সরকারের পক্ষ থেকে সুস্পষ্টভাবে জানানো হয়েছে, ওই হাসপাতালে ৮৮টি ভেন্টিলেটর সরবরাহ করেছে ভারত ইলেক্ট্রনিক লিমিটেড এবং ৫টি সংগ্রহ করা হয়েছে এজিভিএ সংস্থার কাছ থেকে। এই ভেন্টিলেটরগুলি হাসপাতালে কাজে লাগানোর পর হাসপাতাল কর্তৃপক্ষের কাছ থেকে এর কার্যকারিতার বিষয়ে চূড়ান্ত স্বীকৃতিপত্র পাওয়া গেছে। এদিকে, ভারত ইলেক্ট্রনিক লিমিটেড সংস্থার পক্ষ থেকে জানানো হয়েছে যে, ফরিদকোটে জিজিএস মেডিকেল কলেজ ও হাসপাতালে যে সমস্ত ভেন্টিলেটর সরবরাহ করা হয়েছিল তারমধ্যে অধিকাংশই প্রত্যাশা অনুযায়ী কাজ করছে। তাই সংবাদমাধ্যমে প্রকাশিত খবর সত্য নয় বলে জানানো হয়েছে। সংস্থার পক্ষ থেকে কারিগরি বিশেষজ্ঞরা হাসপাতালে গিয়ে যেকটি ভেন্টিলেটরে ত্রুটি ছিল তা সমাধান করে এসেছেন বলেও জানানো হয়েছে।
CG/BD/AS
(Visitor Counter : 255
প্রধানমন্ত্রীরদপ্তর
আন্তর্জাতিক নারী দিবসে নারী শক্তিকে সম্মান জানালেন প্রধানমন্ত্রী
নয়াদিল্লি, ০৮ মার্চ, ২০১৯
আন্তর্জাতিক নারী দিবসে ‘নারী শক্তি’র চালিকা-শক্তিকে অভিবাদন জানানপ্রধানমন্ত্রী শ্রী নরেন্দ্র মোদী।
এক বার্তায় তিনি বলেন, “আন্তর্জাতিক নারী দিবসে অদম্য নারী শক্তিকে আমি কুর্নিশ জানাই। মহিলাদের ক্ষমতায়নে উৎসাহ দিতে বিভিন্ন সিদ্ধান্ত নিতে পেরে আমরা গর্বিত। বিভিন্ন ক্ষেত্রে মহিলাদের অসাধারণ কৃতিত্বের কারণে প্রত্যেক ভারতীয়ই গর্বিত।”
CG/SSS/NS
(Visitor Counter : 86
ক্রেতা, খাদ্যএবংগণবন্টনমন্ত্রক
সহজ লভ্যতা নিশ্চিত করতে এবং মূল্য যাচাই করে ডালের আমদানি করা হবে
নতুন দিল্লি,১৬ মার্চ,২০২১
কেন্দ্রীয় সরকার প্রাপ্যতা এবং মূল্য যাচাই করার জন্য ডাল আমদানির প্রস্তাব করেছে। ২০২১-২২ অর্থবছরের জন্য ডাল আমদানি করতে নোটিশ জারি করা হয়েছে। সরকার বিগত তিন বছরে ডালের উৎপাদন ও আমদানি সম্পর্কিত তথ্য প্রকাশ করেছে।
২০২০-২১ অর্থবছরে ডাল উৎপাদনের চিত্রটি হলো-
মটর ডাল- ৩৮.৮০ লক্ষ মেট্রিক টন।
মাষকলাই ডাল- ২৪.৫০ লক্ষ মেট্রিক টন।
মুসুর ডাল- ১৩.৫০ লক্ষ মেট্রিক টন।
মুগ ডাল- ২৬.২০ লক্ষ মেট্রিক টন।
ছোলার ডাল- ১১৬.২০ লক্ষ মেট্রিক টন।
ওই একই আর্থিক বছরে ডাল আমদানির পরিমাণ হচ্ছে-
মটর ডাল- ৪.৪০ লক্ষ মেট্রিক টন।
মাষকলাই ডাল- ৩.২১ লক্ষ মেট্রিক টন।
মসুর ডাল- ১১.০১ লক্ষ মেট্রিক টন।
মুগ ডাল- ০.৫২ লক্ষ মেট্রিক টন।
ছোলার ডাল- ২.৯১ লক্ষ মেট্রিক টন।
জাতীয় খাদ্য সুরক্ষা মিশনের উদ্দেশ্য হচ্ছে উন্নত মান সম্মত ডালের উৎপাদন এবং ডাল চাষের জন্য ফসলের ক্ষেত্র সম্প্রসারণ করা। এর পাশাপাশি ডালের উন্নত জাত উদ্ভাবনের জন্য গবেষণা চালিয়ে যাওয়া। কেন্দ্রীয় সরকার কৃষকদের পারিশ্রমিক মূল্য নিশ্চিত করতে ২২টি বাধ্যতামূলক ফসলের ন্যূনতম সহায়ক মূল্য ঘোষণা করেছে।
আজ লোকসভায় এক প্রশ্নের জবাবে কেন্দ্রীয় খাদ্য ও গণবণ্টন প্রতিমন্ত্রী শ্রী দানভেরাও সাহেব দাদারাও এই তথ্য জানিয়েছেন।
মানবসম্পদবিকাশমন্ত্রক
কেন্দ্রীয় শিক্ষামন্ত্রী শ্রী রমেশ পোখরিয়াল ‘নিশাঙ্ক’ আইআইটি খড়গপুরে অতিথি অধ্যাপকদের সুবিধার্থে আন্তর্জাতিক স্তরের ফ্যাকাল্টির উদ্বোধন করেছেন
নয়াদিল্লী, ১৫ অক্টোবর, ২০২০
খ্যাতনামা বিদেশী বিশ্ববিদ্যালয়গুলি থেকে অতিথি অধ্যাপকদের নিয়ে আসার জন্য এবং দেশের বিশ্ববিদ্যালয়গুলিকে তাদের কাছে আরও আকৃষ্ট করে তুলতে ভারতীয় প্রযুক্তি প্রতিষ্ঠান খড়গপুরে অতিথি অধ্যাপকদের সুবিধার্থে আন্তর্জাতিক স্তরের ফ্যাকাল্টি তৈরি করা হয়েছে। এই প্রতিষ্ঠানে গবেষণা ও বিকাশের জন্য স্বল্প মেয়াদী ও দীর্ঘ মেয়াদী শিক্ষা ক্ষেত্রে প্রায় ১০০ জন আন্তর্জাতিক অতিথি অধ্যাপক সদস্যদের থাকার ব্যবস্থা ররেছে। কেন্দ্রীয় শিক্ষামন্ত্রী শ্রী রমেশ পোখরিয়াল ‘নিশাঙ্ক’ আজ এটির উদ্বোধন করেন। তিনি এদিন এই অনুষ্ঠানে ২টি নতুন ছাত্রাবাসেরও ভিত্তিপ্রস্তর স্থাপন করেন। ভিডিও কনফারেন্সের মাধ্যমে আয়োজিত এই অনুষ্ঠানে উপস্থিত ছিলেন কেন্দ্রীয় শিক্ষা প্রতিমন্ত্রী শ্রী সঞ্জয় ধোতরে, আইআইটি খড়গপুরের অধিকর্তা অধ্যাপক ভি কে তেওয়ারি সহ প্রতিষ্ঠানের অন্যান্য সদস্যবৃন্দ।
অনুষ্ঠানের ভাষণে কেন্দ্রীয় শিক্ষামন্ত্রী বলেন,শিক্ষাক্ষেত্রে ভারত বিশ্বের মধ্যে এক অন্যতম স্থান দখল করে রয়েছে। জাতীয় শিক্ষানীতি ২০২০তে শিক্ষাবীদদের ভারতে শিক্ষাদান এবং ভারতে তাদের থাকার ব্যবস্থা সুনিশ্চিত হয়েছে।
শিক্ষামন্ত্রী বলেন, গুণমান, পরিমাণ এবং সহজলভ্যতা এই তিন শক্ত স্তম্ভের ওপর গঠিত জাতীয় শিক্ষানীতি শিক্ষাক্ষেত্রে আন্তর্জাতিক মান বৃদ্ধিতে বিশেষ সাহায্য করবে। আগামীদিনে আইআইটি খড়গপুর ভারতীয় শিক্ষার মানকে এক নতুন উচ্চতায় পৌঁছে দেবে বলেও আশা প্রকাশ করেন তিনি। কেন্দ্রীয় মন্ত্রী এই উদ্যোগ গ্রহণের জন্য আইআইটি খড়গপুরের অধিকর্তা অধ্যাপক তিওয়ারি এবং প্রতিষ্ঠানের অন্যান্য সদস্যদের বিশেষ ধন্যবাদ জানান। এই নব গঠিত ফ্যাকাল্টির নামকরণ করা হয়েছে ডঃ এপিজে আব্দুল কালাম, ভারতরত্ন শ্রী অটল বিহারী বাজপেয়ী এবং কিংবদন্তী শ্রীমতি সাবিত্রি ফুলে-র নামানুসারে। এই নামগুলি শিক্ষার্থীদের কাছে অনুপ্রেরণা জোগাবে বলেও তিনি জানান। শিক্ষামন্ত্রী বলেন, বিশ্বের মধ্যে শ্রেষ্ঠত্বের লক্ষ্য অর্জনের জন্য শিক্ষাক্ষেত্রে পরিকাঠামোগত উন্নয়নের ওপর বিশেষ গুরুত্ব আরোপ করা হয়েছে।
ডঃ এপিজে আব্দুল কালাম অতিথি অধ্যাপকদের আন্তর্জাতিক মানের ফ্যাকাল্টিতে অত্যাধুনিক সবরকম সুযোগ সুবিধা রয়েছে।
অনুষ্ঠানের ভাষণে কেন্দ্রীয় শিক্ষা প্রতিমন্ত্রী শ্রী সঞ্জয় ধোতরে জানান, এই প্রতিষ্ঠানে অনেক বিশ্বমানের সুযোগ-সুবিধার কথা তুলে ধরেন । আইআইটি খড়গপুরের অধিকর্তা অধ্যাপক তিওয়ারি এই প্রতিষ্ঠানে নতুন তিনটি ফ্যাকাল্টি উদ্বোধন হওয়ায় উচ্ছ্বাস প্রকাশ করেন। তিনি বলেন নতুন জাতীয় শিক্ষানীতি অনুযায়ী এই প্রতিষ্ঠানে উন্নয়নমূলক কর্মযোজ্ঞ চালিয়ে যাওয়া হবে। কোভিড-১৯এর মধ্যেও এই প্রতিষ্ঠান নিরলস কাজ করে চলেছে বলেও তিনি জানান। অধ্যাপক তিওয়ারি আরও বলেন, এই প্রতিষ্ঠানের গবেষকরা একাধিক গবেষণামূলক কাজ চালিয়ে যাচ্ছে। শারীরিক দূরত্ব বজায় রাখার যন্ত্র, দ্রুত বহনযোগ্য রোগ নির্ণায়ক পরীক্ষা ব্যবস্থাপনার মতো একাধিক সামগ্রী তৈরি করেছে।
এদিন অনুষ্ঠানে যে ২টি নতুন ছাত্রাবাসের ভিত্তি প্রস্তর স্থাপন করা হয়েছে সেখানে প্রত্যেকটিতে ৫০০ জন করে ছাত্রছাত্রী ভর্তি হতে পারবেন। আইআইটি খড়গপুরে এখন ২৩টি ছাত্রাবাস রয়েছে। ২০২০-২১ শিক্ষাবর্ষ থেকে এই প্রতিষ্ঠানে শিক্ষার্থীর সংখ্যা ১৩ হাজার থেকে বৃদ্ধি পেয়ে ১৩ হাজার ৯২৬ হবে ।
CG/SS/NS
(Visitor Counter : 93
সংখ্যালঘুবিষয়কমন্ত্রক
জাতীয় সংখ্যালঘু কমিশনের চেয়ারম্যান পদে দায়িত্ব গ্রহণ করেছেন সর্দার ইকবাল সিং লালপুরা
সমাজের সব শ্রেণীর মানুষের ক্ষমতায়নে সরকারের প্রয়াসের ফল মিলছে : মুখতার আব্বাস নাকভি
নয়াদিল্লি, ১০ সেপ্টেম্বর, ২০২১
জাতীয় সংখ্যালঘু কমিশনের চেয়ারম্যান পদে সর্দার ইকবাল সিং লালপুরা দায়িত্ব গ্রহণ করেছেন। এই উপলক্ষে দিল্লিতে আয়োজিত এক অনুষ্ঠানে কেন্দ্রীয় সংখ্যালঘু বিষয়ক মন্ত্রী শ্রী মুখতার আব্বাস নাকভি উপস্থিত ছিলেন।
শ্রী নাকভি কমিশনের চেয়ারম্যান পদে দায়িত্ব গ্রহণ করায় সর্দার ইকবাল সিং লালপুরাকে অভিনন্দন জানিয়ে বলেন, সবকা সাথ, সবকা বিকাশ, সবকা বিসওয়াস ও সবকা প্রয়াসের লক্ষ্যে প্রধানমন্ত্রী শ্রী নরেন্দ্র মোদীর অঙ্গীকার পূরণে নবনিযুক্ত চেয়ারম্যানের সুদীর্ঘ প্রশাসনিক, সামাজিক ও সাহিত্য ক্ষেত্রের অভিজ্ঞতা অত্যন্ত কার্যকর হবে।
শ্রী নাকভি আরও বলেন, সমাজের সব শ্রেণীর মানুষের ক্ষমতায়নে সরকারের প্রয়াসের ফল মিলছে। তিনি জানান, ১৯৮৪’র দাঙ্গায় হতাহতদের সুবিচার নিশ্চিত করতে সরকার একটি বিশেষ তদন্তকারী দল বা সিট গঠন করেছে।
মন্ত্রী আরও জানান, কর্তারপুর করিডরের দীর্ঘদিনের দাবি পূরণ হয়েছে এবং সরকার খুব শীঘ্রই সারা দেশে তীর্থযাত্রার উদ্দেশ্যে পুণ্যার্থীদের জন্য ‘গুরুদ্বার সার্কিট ট্রেন’ পরিষেবা শুরুর সিদ্ধান্ত নিয়েছে।
কমিশনের চেয়ারম্যান পদে দায়িত্ব গ্রহণ করে শ্রী লালপুরা বলেন, প্রধানমন্ত্রী তাঁকে মানুষের সেবা করার সু্যোগ করে দিয়েছেন এবং সমাজের সেবায় তিনি যথাসাধ্য চেষ্টা করবেন।
CG/BD/SB
(Visitor Counter : 181
বিদ্যুৎমন্ত্রক
এনটিপিসি-র ৪৫তম বর্ষপূর্তির প্রাক্কালে এই সংস্থা ভারতীয় বিদ্যুৎ ক্ষেত্রের পরিবর্তনের লক্ষ্যে কাজ করে চলেছে
নয়াদিল্লী, ৬ নভেম্বর, ২০২০
বিদ্যুৎ মন্ত্রকের অধীনস্থ রাষ্ট্রায়ত্ত্ব সংস্থা এনটিপিসি লিমিটেড দেশ গঠনের কাজে তার অঙ্গীকার পুনর্ব্যক্ত করেছে। ১৯৭৫ সালের ৭ই নভেম্বর এই সংস্থা তার যাত্রা শুরু করেছিল। দেশের প্রতিটি প্রান্তে বিদ্যুৎ পৌঁছে দেওয়ার জন্য গত ৪৫ বছর ধরে সংস্থাটি কাজ করে চলেছে। দেশের বিদ্যুৎ ক্ষেত্রের সংস্কার এবং পরিবর্তনের পরবর্তী পর্যায়ে এনটিপিসি লিমিটেড অগ্রণী ভূমিকা নিয়েছে।
সংস্থার প্রতিষ্ঠা দিবস কোভিড মহামারীর আবহে অনলাইনের মাধ্যমে এবং শারীরিক দূরত্ব বজায় রেখে উদযাপিত হবে। লকডাউনের সময়ও এনটিপিসি-র কর্মচারীরা দিনরাত কাজ করেছেন এবং দেশে সবসময় বিদ্যুৎ সরবরাহ নিশ্চিত করেছেন। এরফলে জরুরি পরিষেবা, জীবনদায়ী যন্ত্রপাতি নিরবচ্ছিন্নভাবে সক্রিয় রাখা গেছে।
দেশে এনটিপিসি বিদ্যুৎ উপাদনের ক্ষেত্রে গুরুত্বপূর্ণ ভূমিকা পালন করে চলেছে। বর্তমানে এই সংস্থা ৬২ গিগাওয়াট বিদ্যুৎ উৎপাদন করে। ২০৩২ সালের মধ্যে তা বৃদ্ধি করে ১৩০ গিগাওয়াট করার পরিকল্পনা করা হয়েছে। পরিবেশ বান্ধব জ্বালানী উৎপাদনের জন্য এই সংস্থা পুনর্নবীকরণযোগ্য জ্বালানী ব্যবহারের ওপর জোর দিচ্ছে। আগামী দশকে মোট উপাদিত বিদ্যুতের ২৫ শতাংশ বা ৩২ হাজার মেগাওয়াট বিদ্যুৎ পুনর্নবীকরণযোগ্য জ্বালানীর মাধ্যমে উৎপাদনের পরিকল্পনা করা হয়েছে। বর্তমানে রাষ্ট্রায়ত্ত্ব এই সংস্থাটি ২৪০৪ মেগাওয়াট পুনর্নবীকরণযোগ্য বিদ্যুৎ উৎপাদন করছে। এরমধ্যে ২৩৭ মেগাওয়াট বিদ্যুৎ এনটিপিসি-র বিভিন্ন জলাধারে ভাসমান সৌর প্রকল্প থেকে আসছে।
কয়লা, গ্যাস, জলবিদ্যুৎ, সৌর বিদ্যুৎ ও বায়ুশক্তির মাধ্যমে এনটিপিসি বিদ্যুৎ উৎপাদনের পাশাপাশি বায়োমাস, বর্জ্য পদার্থ থেকেও বিদ্যুৎ উৎপাদন করছে। আন্তর্জাতিক চাহিদা বিবেচনা করে জাতীয় স্বার্থকে গুরুত্ব দিয়ে এই সংস্থা উন্নয়নের পথে এগিয়ে চলেছে।
CG/CB/NS
(Visitor Counter : 143
শিল্পওবাণিজ্যমন্ত্রক
উত্তর পূর্বাঞ্চল শিল্পোন্নয়ন কর্মসূচি ২০১৭-র আওতায় ক্ষমতাপ্রাপ্ত কমিটির নবম বৈঠকে ১০৫টি শিল্প ইউনিটকে স্বীকৃতি
নতুন দিল্লি, ২৫ নভেম্বর, ২০২১
অভ্যন্তরীণ শিল্প প্রসার ও বাণিজ্য দপ্তরের সচিবের পৌরোহিত্যে উত্তর পূর্বাঞ্চল শিল্পোন্নয়ন কর্মসূচি ২০১৭-র আওতায় ক্ষমতাপ্রাপ্ত কমিটি উত্তর পূর্বাঞ্চলে ১০৫টি নতুন শিল্প ইউনিটকে স্বীকৃতি দিয়েছে। এখনও পর্যন্ত এরকম ৩৯১টি শিল্প ইউনিটকে স্বীকৃতি দেওয়া হয়েছে। যারা এই অঞ্চলে ২ হাজার ৬৩১ কোটি টাকার বেশি বিনিয়োগের প্রস্তাব দিয়েছে। উত্তর পূর্বাঞ্চলের রাজ্য সরকারগুলির পক্ষ থেকে গত ৩১ অক্টোবর পর্যন্ত পাঠানো শিল্প সংস্থার স্বীকৃতি সম্পর্কিত যাবতীয় প্রস্তাব ক্ষমতাপ্রাপ্ত কমিটি অনুমোদন করেছে। উত্তর পূর্বাঞ্চলে এই ৩৯১টি শিল্প ইউনিট খাতে ১ হাজার ৭৪০ কোটি টাকা উৎসাহ ভাতা দেওয়া হবে। এরফলে, বিভিন্ন ক্ষেত্রে প্রায় ১৬ হাজার কর্মসংস্থানের সুযোগ তৈরি হবে।
উল্লেখ করা যেতে পারে, কেন্দ্রীয় সরকার উত্তর পূর্বাঞ্চলের রাজ্যগুলিতে শিল্পোন্নয়নের প্রসারে এবং কর্মসংস্থান সৃষ্টির লক্ষ্যে ২০১৮-তে উত্তর পূর্বাঞ্চল শিল্পোন্নয়ন কর্মসূচির কথা ঘোষণা করে। এই অঞ্চলের রাজ্য সরকার, শিল্প সংস্থা ও সংশ্লিষ্ট অন্যান্য পক্ষের কাছ থেকে পাওয়া প্রস্তাবের ভিত্তিতে সরকার এই কর্মসূচিটি প্রণয়ন করে। কর্মসূচির আওতায় উৎপাদন ও পরিষেবা ক্ষেত্রকে অন্তর্ভুক্ত করা হয়েছে।
এদিকে, কেন্দ্রীয় সরকার এই ৩৯১টি শিল্প ইউনিটকে দ্রুত উৎসাহ ভাতা প্রদান ও দাবি-দাওয়া নিষ্পত্তির জন্য সংশ্লিষ্ট রাজ্য সরকারগুলিকে পর্যাপ্ত ক্ষমতা দিয়েছে। উত্তর পূর্বাঞ্চলের ৮টি রাজ্যে শিল্পোন্নয়নের প্রসারে বণিকসভা সিআইআই, অ্যাসোচ্যম, ফিকি প্রভৃতি প্রতিষ্ঠান উৎপাদন ও পরিষেবা ক্ষেত্রে সরকারের প্রচেষ্টায় সাহায্য করছে। এমনকি, উৎপাদন ও পরিষেবার সঙ্গে যুক্ত কর্মীদের হাতেনাতে প্রশিক্ষণ দেওয়া হচ্ছে।
CG/BD/AS/
(Visitor Counter : 87
প্রধানমন্ত্রীরদপ্তর
শিলচর এবং সংলগ্ন এলাকার জীবনযাত্রার স্বাচ্ছন্দ্যের আরও বিকাশে উন্নয়নমূলক কাজকর্ম নিয়ে সন্তোষ প্রকাশ প্রধানমন্ত্রীর
নয়াদিল্লি, ৩ এপ্রিল, ২০২৩
প্রধানমন্ত্রী শ্রী নরেন্দ্র মোদী শিলচর এবং সংলগ্ন এলাকার জীবনযাত্রার স্বাচ্ছন্দ্যের আরও বিকাশে উন্নয়নমূলক কাজকর্ম নিয়ে সন্তোষ প্রকাশ করেছেন।
সাংসদ ডঃ রাজদীপ রায় শিলচরের বিকাশযাত্রা নিয়ে এক ট্যুইট করেন। সেই ট্যুইট তিনি জানান যে উন্নত শিক্ষা, স্বচ্ছতা, স্বাস্থ্য পরিকাঠামো, জল সরবরাহ, পরিবেশ, পরিবহণ, সুলভ গৃহের সহজলভ্যতা, সুরক্ষা ও নিরাপত্তা এবং জন-পরিষেবার ফলে এলাকায় আর্থিক সক্ষমতার পাশাপাশি জীবনযাত্রার মানোন্নয়ন ঘটেছে। তিনি আরও বলেন, সিজিএইচএস সুস্বাস্থ্য কেন্দ্র, ‘প্রধানমন্ত্রী গ্রাম সড়ক যোজনা’ , ‘প্রধানমন্ত্রী আবাস যোজনা ’  এবং অন্যান্য আরও উন্নয়নমূলক পদক্ষেপের ফলে শিলচর এবং সংলগ্ন এলাকার জনসাধারণের জীবনযাত্রার স্বাচ্ছন্দ্য আরও বিকাশ লাভ করেছে।
সাংসদের ট্যুইটের প্রত্যুত্তরে প্রধানমন্ত্রী ট্যুইট করে বলেন :
“খুশি হলাম জেনে যে উন্নয়নের ফসল হিসেবে শিলচর এবং সংলগ্ন এলাকার জীবনযাত্রার স্বাচ্ছন্দ্যের আরও উন্নতিসাধন ঘটছে।”
PG/AB/DM
(
স্বাস্থ্যওপরিবারকল্যাণমন্ত্রক
মহারাষ্ট্র, কেরালা, পাঞ্জাব, কর্ণাটক এবং তামিলনাড়ুতে দৈনিক করোনা আক্রান্তের সংখ্যা ক্রমশ বাড়ছে
নয়াদিল্লী, ৬ মার্চ, ২০২১
মহারাষ্ট্র, কেরালা, পাঞ্জাব, কর্ণাটক এবং তামিলনাড়ুতে দৈনিক করোনা আক্রান্তের সংখ্যা ক্রমশ বাড়ছে। গত ২৪ ঘণ্টায় এই রাজ্যগুলিতে নতুন করে করোনা আক্রান্তের হার ৮২ শতাংশে পৌঁছেছে।
গত ২৪ ঘন্টায় দেশে ১৮ হাজার ৩২৭ জন নতুন করে আক্রান্ত হয়েছেন।
মহারাষ্ট্রে একদিনে আক্রান্ত হয়েছেন ১০ হাজার ২১৬ জন। কেরালায় ২ হাজার ৭৭৬ এবং পাঞ্জাবে ৮০৮ জন নতুন করে আক্রান্ত হয়েছেন।
৮টি রাজ্যে দৈনিক সংক্রমণের হার ক্রমশই বাড়ছে।
ভারতবর্ষে আজ পর্যন্ত সক্রিয় রোগীর সংখ্যা দাঁড়িয়েছে ১ লক্ষ ৮০ হাজার ৩০৪। দেশে সক্রিয় রোগীর হার ১.৬১ শতাংশ।
অন্যদিকে ২১টি রাজ্য ও কেন্দ্রশাসিত অঞ্চলে সক্রিয় রোগীর সংখ্যা হাজারের নিচে রয়েছে। অরুণাচলপ্রদেশে মাত্র ৩ জন সক্রিয় রোগীর সন্ধান মিলেছে।
গত ২৪ ঘণ্টায় রাজ্য ও কেন্দ্রশাসিত অঞ্চলগুলিতে সক্রিয় রোগীর হারের রেখাচিত্রে ক্রমশই পরিবর্তন লক্ষ্য করা গেছে। কেরালা, ছত্তিশগড়, তামিলনাড়ুতে গত ২৪ ঘন্টায় সক্রিয় রোগীর সংখ্যা কমেছে। অন্যদিকে মহারাষ্ট্র, পাঞ্জাব, কর্ণাটক, মধ্যপ্রদেশ, গুজরাট, হরিয়ানায় এই একইসময়ে সক্রিয় রোগীর সংখ্যা বেড়েছে।
কোভিড-১৯ টিকাকরণের দ্বিতীয় ডোজ দেওয়ার প্রক্রিয়া গত ১৩ই ফেব্রুয়ারি থেকে শুরু হয়েছে। যেসমস্ত সুবিধাভোগী ইতিমধ্যেই করোনার প্রথম ডোজ নিয়েছেন, ২৮ দিনের মাথায় তাদের দ্বিতীয় ডোজ দেওয়া হচ্ছে। প্রথম সারির কর্মীদের টিকাকরণ প্রক্রিয়া দোসরা ফেব্রুয়ারি থেকে শুরু হয়েছে।
কোভিড-১৯ টিকাকরণের পরবর্তী পর্যায়ে ৬০ বছরের ওপরে এবং ৪৫ বছরের ওপরে যাদের অন্যান্য রোগের উপসর্গ রয়েছে তাদের টিকা দেওয়ার কাজ চলছে পয়লা মার্চ থেকে।
আজ সকাল ৭টা পর্যন্ত ৩ লক্ষ ৩৭ হাজার ৪৭৮টি টিকাকরণ পর্বের মধ্যে দিয়ে ১ কোটি ৯৪ লক্ষ ৯৭ হাজার ৭০৪ জনকে টিকা দেওয়া হয়েছে। এরমধ্যে ৬৯ লক্ষ ১৫ হাজার ৬৬১ জন স্বাস্থ্যকর্মীকে টিকার প্রথম ডোজ এবং ৩৩ লক্ষ ৫৬ হাজার ৮৩০ জন স্বাস্থ্যকর্মীকে দ্বিতীয় ডোজ দেওয়া হয়েছে। পাশাপাশি ৬৩ লক্ষ ৫৫ হাজার ৯৮৯ জন প্রথম সারির কর্মীকে প্রথম ডোজ এবং ১ লক্ষ ৪৪ হাজার ৯৯১ জন প্রথম সারির কর্মীকে দ্বিতীয় ডোজ দেওয়া হয়েছে। ইতিমধ্যেই ৬০ বছরের ওপরে অন্যান্য রোগের উপসর্গ রয়েছে এমন ২৩ লক্ষ ৭৮ হাজার ২৭৫ জন সুবিধাভোগীকে টিকার প্রথম ডোজ দেওয়া হয়েছে।
টিকাকরণ পর্বের ৪৯ তম দিনে ৫ মার্চ পর্যন্ত মোট ১৪ লক্ষ ৯২ হাজার ২০১টি টিকার ডোজ দেওয়া হয়েছে।
১৮টি রাজ্য ও কেন্দ্রশাসিত অঞ্চলে গত ২৪ ঘণ্টায় করোনার জেরে কোনও মৃত্যুর খবর পাওয়া যায়নি। এই রাজ্যগুলি হল গুজরাট, পশ্চিমবঙ্গ, উত্তরপ্রদেশ, গোয়া, উত্তরাখন্ড, লাক্ষ্মাদ্বীপ, পুদুচেরী, আসাম, সিকিম, মণিপুর, লাদাখ, মেঘালয়, অরুণাচলপ্রদেশ, ত্রিপুরা, নাগাল্যান্ড, মিজোরাম, আন্দামান নিকোবর দ্বীপপুঞ্জ, দমন ও দিউ এবং দাদরা ও নগর হাভেলী।
তথ্যওসম্প্রচারমন্ত্রক
স্বরাষ্ট্র মন্ত্রকের সংশোধিত সুসংহত নীতি-নির্দেশিকা
নয়াদিল্লি, ১৫ এপ্রিল, ২০২০
প্রধানমন্ত্রী শ্রী নরেন্দ্র মোদী ১৪ই এপ্রিল জাতির উদ্দেশে ভাষণে লকডাউনের মেয়াদ তেসরা মে পর্যন্ত বাড়ানোর কথা ঘোষণার পাশাপাশি, আগামী ২০শে এপ্রিল থেকে দেশের নির্দিষ্ট কিছু এলাকায় প্রয়োজনীয় কাজকর্মের ক্ষেত্রে কিছুটা ছাড় দেওয়া হবে বলেও জানান।
প্রধানমন্ত্রীর এই ঘোষণার প্রেক্ষিতে স্বরাষ্ট্র মন্ত্রক গতকাল লকডাউনের মেয়াদ তেসরা মে পর্যন্ত বাড়ানোর ব্যাপারে নির্দেশিকা জারি করে। একই সঙ্গে, মন্ত্রকের পক্ষ থেকে আজ রাজ্য ও কেন্দ্রশাসিত অঞ্চলগুলির কিছু কিছু এলাকায় নির্দিষ্ট কয়েকটি ক্ষেত্রে লকডাউন সংক্রান্ত নিষেধাজ্ঞা শিথিল করার কথা জানিয়েছে।স্বরাষ্ট্র মন্ত্রকের পক্ষ থেকে জারি করা আজকের নির্দেশের পাশাপাশি, আগামী ২০শে এপ্রিল থেকে দেশের কিছু কিছু এলাকায় নির্দিষ্ট কিছু কাজকর্মের ক্ষেত্রে নিষেধাজ্ঞা শিথিল করার ব্যাপারেও সুসংহত সংশোধিত নীতি-নির্দেশিকা জারি করেছে।
সংশোধিত এই নীতি-নির্দেশিকার উদ্দেশ্য হ’ল – লকডাউনের প্রথম পর্যায়ে যে সাফল্য অর্জিত হয়েছে, তা ধরে রাখা এবং কোভিড-১৯ সংক্রমণের হার আরও কমিয়ে আনা, যাতে কৃষক, শ্রমিক এবং দিনমজুরদের উপার্জনে কিছু সুবিধা দেওয়া। তবে, দেশ জুড়ে বিমান, রেল ও সড়ক যোগাযোগ ব্যবস্থা বাতিল থাকছে। যাবতীয় সামাজিক ও রাজনৈতিক অনুষ্ঠান, ধর্মীয় স্থান, এমনকি ধর্মীয় জমায়েতও বাতিল থাকছে।
স্বরাষ্ট্র মন্ত্রকের ঐ নির্দেশিকায় আগামী ২০শে এপ্রিল থেকে কিছু কিছু ক্ষেত্রে যে ছাড় দেওয়ার কথা বলা হয়েছে, তার মধ্যে রয়েছে – কৃষি ও সহযোগী কাজকর্ম, গ্রামীণ অর্থনীতির সঙ্গে যুক্ত ব্যবস্থা, দৈনিক মজুরির ভিত্তিতে উপার্জনের সুবিধা, নির্দিষ্ট কিছু শিল্প সংস্থা প্রভৃতি।
(CG/BD/SB